钦定古今图书集成/理学汇编/经籍典/第158卷 > 《将仲子》杨时
## 钦定古今图书集成/理学汇编/经籍典/第158卷 > 《将仲子》杨时

《孟子》曰：“取之而燕民悦，则取之，古之人有行之者，武
王是也；取之而燕民不悦，则勿取，古之人有行之者，
文王是也。”文王之所为，不违民而已。夫共叔段缮甲
治兵，国人说而归之，而诗人以刺庄公，何也？曰：“叔段
以不义得众，其失在庄公之不制其早也。君明义以
正众，使众知义，则虽有不义者，莫之与也；虽有僭窃”
者莫之助也，尚何使人说而归之哉？民说而归之，则
其取之也固不说矣。故庄公虽以仲叔为可怀，而终
畏人之多言也。夫取之而燕民不悦，则勿取，文王固
尝行之矣。叔段得众而民说，则勿取，不亦可乎？曰：“彼
其得众以不义也，则民化而为不义。不义则后其君
矣。”勿取，则危亡之本也。